1. **将之湖州戏赠莘老**

【宋】苏轼

余杭自是山水窟，仄闻吴兴更清绝。

湖中桔林新著霜，溪上苕花正浮雪。

顾渚茶牙白于齿，梅溪木瓜红胜颊。

吴儿鲙缕薄欲飞，未去先说馋涎垂。

亦知谢公到郡久，应怪杜牧寻春迟。

鬓丝只好封禅榻，湖亭不用张水嬉。

1. **南歌子（湖州作）**

【宋】苏轼

山雨潇潇过，溪桥浏浏清。

小园幽榭枕苹汀。

门外月华如水、彩舟横。

苕岸霜花尽，江湖雪阵平。

两山遥指海门青。

回首水云何处、觅孤城。

1. **河满子 湖州作，寄益守冯当世**

【宋】苏轼

见说岷峨凄怆，旋闻江汉澄清。

但觉秋来归梦好，西南自有长城。

东府三人最少，西山八国初平。

莫负花溪纵赏，何妨药市微行。

拭问当垆人在否，空教是处闻名。

唱著子渊新曲，应须分外含情。

**4. 和章七出守湖州二首**

[宋] 苏轼

绛阙云台总有名，应须极贵又长生。

鼎中龙虎黄金贱，松下龟蛇绿骨轻。

霅水未浑缨可濯，弁峰初见眼应明。

两卮春酒真堪羡，独占人间公外荣。

**5. 水调歌头·千枝蔓仙牒**

[宋] 王罙高

千枝蔓仙牒，眉宇肖苍龙。就中天赋英杰，玉磬照金钟。满袖春风和气，散在苕溪霅水，讴歌颂儿童。好个庙堂样，貂弁马头公。烛如椽，香似雾，宴蓬瀛。我家寿酒须信，不与世间同。昨夜欢传清禁，今日黄堂歌舞，千载一相逢。来岁五云里，宣劝折黄封。

**6. 送周仲章都官通判湖州**

[宋] 梅尧臣

溪水日霅霅，弁峰日峨峨。

中有水精宫，此名其谓何。

湖水传玉娘，扬光逆常娥。

昔人美清夜，高楼发微歌。

风流百年余，所历才彦多。

我当居其下，醉舞或傞傞。

君行贰郡事，结骑黄金珂。

容仪苦白皙，度桥鸣橐驼。

士女夹道看，秋风吹縠罗。

言是公侯家，大体侬弗过。

问侬底未辨，撑船入芰荷。

应莫劝蚕织，生计非杼梭。

**7. 霅溪**

【作者】陈舜俞 【朝代】宋

吴王城下溪，疏凿自开辟。

潭潭无涯岸，但见浸垂碧。

气增宇宙宽，势吞江湖窄。

楼台照清影，河州多嘉植。

红鳞生霞朝，金鉴沉月夕。

恍如神仙国，远与尘土隔。

怪说稔传闻，真源探图籍。

天目据西南，两地泻峻极。

其傍数百壑，奔走为附益。

及兹渊渟处，深不可计尺。

稻粱活万家，世无原田瘠。

鱼虾孕千石，日见网罟获。

阴阴风雨夜，多为蛟龙宅。

少游溪上学，长作幕下客。

观澜无前志，平世耻吟泽。

度量方潢污，临流重惭惜。

**8. 渔歌子·霅溪湾里钓鱼翁**

[唐] 张志和

霅溪湾里钓鱼翁，蚱艋为家西复东。江上雪，浦边风，笑着

荷衣不叹穷。

**9. 于潜女**

【作者】苏轼 【朝代】宋

青裙缟袂于潜女，两足如霜不穿屦。？奢沙鬓发丝穿柠，蓬沓障前走风雨。老濞宫妆传父祖，至今遗民悲故主。苕溪杨柳初飞絮，照溪画眉渡溪去。逢郎樵归相媚妩，不信姬姜有齐鲁。

**10. 题画十首**

[明] 唐寅

山意葱茏酿早寒，数家茅屋是渔滩。

分明苕霅溪头路，何日归家买木兰。

**11. 赠笔生施廷用**

[明] 虞堪

苕人艺者多艺笔，冯陆当年称第一。

冯陆之前谩有人，良工若个当俦匹。

吴兴遗老旧王孙，忆昔被诏游帝阍。

白玉堂中留补衮，冯也陆也此日其艺皆其抡。

玉堂仙去冯陆死，遂有时名落人耳。

后来温生杨生皆擅场，乡里而今有孙子。

几家有艺如有田，侯门曳裾笔满船。

先生兄弟懒归去，更有施生争后先。

施生施生良独苦，一棹江湖正风雨。

雪满头颅尘满髯，过我烟江阖庐浦。

吾侪自顾非华阳，奚足为尔分强良。

聊复临池扫硬黄，云烟脱手生光芒。

快马追风忽当陈，銛戈利剑森交张。

跳龙卧虎畏颠素，便欲掇出参钟王。

甫知老髯绝艺得精法，差可辟易数辈又于陆也相翱翔。

宣州兔，越州竹，慎勿贪书瘗筠簏。

竹已废萌茁，兔亦饱狼腹。

春管秋毫取次生，应待山中气清肃。

作歌赠君归计促，不足传人喻珠玉。

重来过我烟江曲，为君展破鸥波绿。

**12. 送李文仲游燕**

[明] 王寅

苕霅君休恋故乡，北游早控紫丝缰。

如今燕赵虽非旧，终是英难结客场。

**13. 奉酬湖州崔郎中见寄五韵**

[唐] 刘禹锡

山阳昔相遇，灼灼晨葩鲜。同游翰墨场，和乐埙篪然。

一落名宦途，浩如乘风船。行当衰暮日，卧理淮海边。

犹期谢病后，共乐桑榆年。

**14. 酬湖州崔郎中见寄**

[唐] 刘禹锡

风筝吟秋空，不肖指爪声。高人灵府间，律吕伴咸英。

昔年与兄游，文似马长卿。今来寄新诗，乃类陶渊明。

磨砻老益智，吟咏闲弥精。岂非山水乡，荡漾神机清。

渚烟蕙兰动，溪雨虹蜺生。冯君虚上舍，待余乘兴行。

**15. 湖州崔郎中曹长寄三癖诗，自言癖在诗与琴酒**

[唐] 刘禹锡

视事画屏中，自称三癖翁。管弦泛春渚，旌旆拂晴虹。

酒对青山月，琴韵白蘋风。会书团扇上，知君文字工。

**16. 题安州浮云寺楼寄湖州张郎中**

[唐] [杜牧](http://www.shicimingju.com/chaxun/zuozhe/22.html)

去夏疏雨馀，同倚朱阑语。

当时楼下水，今日到何处。

恨如春草多，事与孤鸿去。

楚岸柳何穷，别愁纷若絮。

**17. 湖州取解述情**

[唐] 孟郊

霅水徒清深，照影不照心。白鹤未轻举，众鸟争浮沉。

因兹挂帆去，遂作归山吟。

**18. 湖州晚望**

[唐] 吴融

鼓角迎秋晚韵长，断虹疏雨间微阳。两条溪水分头碧，

四面人家入骨凉。独鸟归时云斗迥，残蝉急处日争忙。

他年若得壶中术，一簇汀洲尽贮将。

**19. 湖州行**

[清] 魏耕

君不见湖州直在太湖东，香枫成林橘青葱。

山川迢迢丽村渚，秋城淡淡遮苍穹。

亭皋百里少荒土，风俗清朴勤桑农。

充肠非独多薯蓣，宴客兼有锦鲤红。

白屋朱邸亘原野，黔首击壤歌年丰。

今岁野夫四十一，追忆往日真如梦。

腐儒营斗粟，闾阎挽长弓。

盗贼如麻乱捉人，流血谁辨西与东？

又闻大户贪官爵，贿赂渐欲到三公。

豪仆强奴塞路隅，猰貐豺狼日纵横。

皇天无眼见不及，细民愁困何时终？

安得圣人调玉烛，再似隆庆万历中。

天下蚩蚩安衽席，万国来朝大明宫。

**20. 苕溪杂兴四首**

[宋] 苏泂

斜风细雨转船头，夜半波平带月流。

行到下菰城畔望，水晶宫阙是湖州。

**21. 苕溪杂兴四首**

[宋] 苏泂

美人楼上晓梳头，人映清波波映楼。

来往舟行看不足，此中风景胜扬州。

**22. 苕溪杂兴四首**

[宋] 苏泂

只道还家犹未还，故山书册蠹鱼残。

半生不疗饥寒苦，空有诗名满世间。

**23. 湖州**

[宋] 戴表元

山从天目成群出，水傍太湖分港流。

行遍江南清丽地，人生只合住湖州。

**24. 出山追术所见**

[宋] 张镃

我家正对风烟住，饱看阴晴变朝暮。

清秋非但入诗脾，挽向溪山深处去。

溪山深处是湖州，水合云凝不断头。

晒稻坡前移拄杖，罩鱼滩际泊扁舟。

入城要尽登临目，驼桥系缆因留宿。

旧游十载梦惊回，堤边老柳依然绿。

凌晨取道岘山前，洼樽就拊穹崖巅。

萦纡遥指道场路，挂席径造寻幽禅。

弯环港转茭田上，莺簧激列千松嶂。

竹舆飞入翠光中，宝合朱扉恣舒望。

当年祖讷伏於菟，蹑屐旋薙荆榛居。

至今夜半吼寒月，守护净境严驱除。

呼灯谈话倏度夕，粥杯人赴云堂集。

日高振袂过隣峰，老衲相看但长揖。

**25. 泛霅溪**

[宋] 程公许

旱叹连旬塘水浑，移舟来泛霅溪云。

溪边钓隐如无恙，那不嗤人骨俗氛。

**26. 江舟撁夫有唱湖州歌者殊动家山之想赋吴歌行**

[宋] 袁说友

我家苕霅边，更更闻夜船。

夜船声欸乃，肠断愁不眠。

一声三四咽，掩抑含凄切。

宛转断复连，尽是伤离别。

两月江头程，杳不闻此声。

身游荆渚路，梦到湖州城。

但闻空山女儿呼，不见前溪渔父鸣。

今朝撁头上，忽作吴歌唱。

初声与后声，一一浑悲怆。

问汝何所得，昔棹吴中航。

吟得溪女曲，动君思故乡。

我方西上夜，夜夜家山侧。

声声劝早归，霅水年年碧。

**27. 济阳怨**

[明] 李东阳

宫中快行过巷门，巷中皇子心如焚。

相臣引入旧班里，我胡为犹在此？殿头烛影坐者谁？殿帅

捽头听诏词。

君为臣，臣就国，父子幽明不相白。

湖州义兵翻作殃，身死犹贻谏官谪。

济阳冤，冤不极。

**28. 过湖州**

[明] 止庵法师

平生只想住湖州，僻性迂情可自由。

一片水声中倚杖，几重山色裹行舟。

东林书卷贫犹买，西塞纶竿老未收。

缓得归程过寒食，杏花村雨听鸣鸠。

**29. 再用前韵咏子舟所作竹**

[宋] 黄庭坚

森萷一山竹，壮士十三辈。

自干云天去，草芥肯下逮。

虚心听造物，颠沛风云会。

荣枯偶同时，终不相弃背。

谁云湖州没，笔力今尚在。

阿筌虽墨妙，好以桃李配。

国工裁主意，冷淡恐不爱。

子舟落心画，荣观不在外。

耆年道机熟，增胜当倍倍。

祖述今百家，小纸弄姿态。

虽云出湖州，卷置懒开对。

非公笔如椽，孰能为之大。

**30. 次韵谢黄斌老送墨竹十二韵**

[宋] 黄庭坚

古今作生竹，能者未十辈。

吴生勒枝叶，筌寀远不逮。

江南铁钩锁，最许诚悬会。

燕公洒墨成，落落与时背。

譬如刳心松，中有岁寒在。

湖州三百年，笔与前哲配。

规模转银鉤，幽赏非俗爱。

披图风雨入，咫尺莽苍外。

吾宗学湖州，师逸功已倍。

有来竹四幅，冬夏生变态。

预知更入神，後出遂无对。

吾诗被压倒，物固不两大。

**31. 湖州行**

[清] 魏耕

君不见湖州直在太湖东，香枫成林橘青葱。

山川迢迢丽村渚，秋城淡淡遮苍穹。

亭皋百里少荒土，风俗清朴勤桑农。

充肠非独多薯蓣，宴客兼有锦鲤红。

白屋朱邸亘原野，黔首击壤歌年丰。

今岁野夫四十一，追忆往日真如梦。

腐儒营斗粟，闾阎挽长弓。

盗贼如麻乱捉人，流血谁辨西与东？

又闻大户贪官爵，贿赂渐欲到三公。

豪仆强奴塞路隅，猰貐豺狼日纵横。

皇天无眼见不及，细民愁困何时终？

安得圣人调玉烛，再似隆庆万历中。

天下蚩蚩安衽席，万国来朝大明宫。

**32. 春日寄柬赵仲光沈自诚二友**

[明] 完璞琦公

二月湖州动客心，青山粉堞带春阴。

溪溪渔屋桃花静，面面歌楼柳色深。

西府门闲鸥自到，东林酒熟客谁斟。

风流二妙如相问，为道清吟瘦不禁。

**33. 戏书**

[宋] 虞俦

去年今日到湖州，救得饥民岁又周。

阅遍炎凉还自笑，坐靡廪饩更何求。

渊明栗里终归去，太史周南枉滞留。

咄咄大钧何必问，固知蒲命与仇谋。

**34. 苹花**

[宋] 董嗣杲

花明五出绣汀洲，自在沉沉自在浮。

古有楚童谣可信，今无越女采为羞。

江清得实谁能剖，风起虚根不复留。

晚向水乡回野棹，一规西日落湖州。

**35. 同颜使君真卿、李侍御萼游法华寺登凤翅山望**

[唐] 皎然

双峰开凤翅，秀出南湖州。地势抱郊树，山威增郡楼。

正逢周柱史，来会鲁诸侯。缓步凌彩蒨，清铙发飕飗。

披云得灵境，拂石临芳洲。积翠遥空碧，含风广泽秋。

萧辰资丽思，高论惊精修。何似钟山集，征文及惠休。

**36. 采桑子·十年尘土湖州梦**

[元] 王寂

十年尘土湖州梦，依旧相逢。眼约心同。空有灵犀一点通。寻春自恨来何暮，春事成空。懊恼东风。绿尽疏阴落尽红。

**37. 湖州里谚**

[] \*\*\*

放尔生，放尔命，放尔湖州做百姓。

**38. 湖州歌九十八首之六**

【宋】汪元量

北望燕云不尽头， 大江东去水悠悠。

夕阳一片寒鸦外， 自断东南四百州。

**39. 湖州歌**

【宋】汪元量

北望燕云不尽头，大江东去水悠悠。

夕阳一片寒鸦外，目断东南四百州

**40. 定风波·月满苕溪照夜堂**

【作者】苏轼 【朝代】宋

月满苕溪照夜堂。五星一老斗光芒。十五年间真梦里。何事。长庚对月独凄凉。绿鬓苍颜同一醉。还是。六人吟笑水云乡。宾主谈锋谁得似。看取。曹刘今对两苏张。

**41. 千秋岁**

【宋】苏轼

浅霜侵绿。发少仍新沐。冠直缝，巾横幅。美人怜我老，玉手簪黄菊。秋露重，真珠落袖沾余馥。 坐上人如玉。花映花奴肉。蜂蝶乱，飞相逐。明年人纵健，此会应难复。须细看，晚来月上和银烛。

**42. 答湖州迦叶司马问白是何人**

【唐】李白

青莲居士谪仙人，酒肆藏名三十春。

湖州司马何须问，金粟如来是后身。

**43. 泗州过仓中刘景文老兄戏赠一绝**

【宋】苏轼

即聚伏波米，还数魏舒筹。

应笑苏夫子，侥幸得湖州。

**44. 除放自石湖归苕溪**

【宋】姜夔

美人台上昔欢娱，今日空台望五湖。

残雪未融青草死，苦无麋鹿过姑苏。

黄帽传呼睡不成，投稿细细激流冰。

分明旧泊江南岸，舟尾春风飐客灯。

千门列炬散林鸦，儿女相思未到家。

应是不眠非守岁，小客春意入灯花。

三生定自陆天随，又向顺松作客归。

已拚新年舟上过，倩人和雪洗片衣。

沙尾风回一棹寒，椒花今夕不登盘。

百年草草都寒夜，自琢春词剪烛看。

笠泽茫茫雁影微，玉峰重叠护云衣。

长桥寂寞春寒放，只有诗人一舸归。

桑间篝火却定蚕，风土相传我未谙。

但得明年少行役，只裁白伫作春衫。

少小知名翰墨场，十年心事只凄凉。

旧时曾作梅花赋，研墨于今亦自香。

环玦随波冷未销，古苔留雪卧墙腰。

谁家玉笛吹春怨，看见鹅黄上柳条。

**45. 饮茶歌诮崔石使君**

【唐】皎然

越人遗我剡溪茗，采得金牙爨金鼎。

素瓷雪色缥沫香，何似诸仙琼蕊浆。

一饮涤昏寐，情来朗爽满天地。

再饮清我神，忽如飞雨洒轻尘。

三饮便得道，何须苦心破烦恼。

此物清高世莫知，世人饮酒多自欺。

愁看毕卓瓮间夜，笑向陶潜篱下时。

崔侯啜之意不已，狂歌一曲惊人耳。

孰知茶道全尔真，唯有丹丘得如此。

**46. 和湖州文同与可学士见寄**

【宋】冯山

闻乞湖州去，交亲不与谋。京尘收马足，汴水放船头。

试茗春归渚，题诗月满楼。散人吟不尽，苕霅一溪秋。

**47. 江神子·恨别（一）**

【宋】苏轼

天涯流落思无穷。既相逢。却匆匆。摧手佳人，和泪折残红。为问东风余几许，春纵在，与谁同。

隋堤三月水溶溶。背归鸿。去吴中。回首彭城，清泗与淮通。寄我相思千点泪，流不到，楚江东。

**47. 江神子·恨别（二）**

【宋】苏轼

天涯流落思无穷！既相逢，却匆匆。携手佳人，和泪折残红。为问东风余几许？春纵在，与谁同！

隋堤三月水溶溶。背归鸿，去吴中。回首彭城，清泗与淮通。欲寄相思千点泪，流不到，楚江东。